## Naredba o uspostavljanju popisa zračnih prijevoznika koji imaju zabranu izvođenja operacija na području Republike Hrvatske

### NN 40/2008 (7.4.2008.), Naredba o uspostavljanju popisa zračnih prijevoznika koji imaju zabranu izvođenja operacija na području Republike Hrvatske

# MINISTARSTVO MORA, PROMETA I INFRASTRUKTURE

**1351**

Na temelju članka 167. Zakona o zračnom prometu (»Narodne novine«, br. 132/98,
178/04 i 46/07), ministar mora, prometa i infrastrukture, donosi

## NAREDBU

### O USPOSTAVLJANJU POPISA ZRAČNIH PRIJEVOZNIKA KOJI IMAJU ZABRANU IZVOĐENJA OPERACIJA NA PODRUČJU REPUBLIKE HRVATSKE

*Područje primjene*

Članak 1.

(1) Ovom se Naredbom utvrđuje primjena istih pravila u Republici Hrvatskoj:
– za uspostavljanje i objavljivanje popisa onih zračnih prijevoznika na koje se
zbog sigurnosnih razloga primjenjuje zabrana letenja, i
– za informiranje putnika u zračnom prometu o identitetu zračnog prijevoznika
koji izvodi letove na kojima oni putuju,
koja vrijede na području Europske zajednice, a propisana su Uredbom (EZ-a) br.
2111/2005 Europskog parlamenta i Vijeća od 14. prosinca 2005. o uspostavi popisa
zračnih prijevoznika Zajednice na koje se primjenjuje zabrana letenja unutar
Zajednice, o informiranju putnika u zračnom prometu o identitetu zračnog
prijevoznika koji izvodi let i kojom se ukida članak 9. Direktive 2004/36/EZ (u
daljnjem tekstu Uredba (EZ) br.2111/2005).
(2) Prijevod Uredbe (EZ) br. 2111/2005 nalazi se u Dodatku 1. i čini njezin
sastavni dio.

*Definicije*
Članak 2.

(1) Pojmovi koji se koriste u ovoj Naredbi imaju ista značenja kao i pojmovi iz
članka 2. Uredbe (EZ) br.2111/2005.
(2) Organizator putovanja (Tour operator) je organizator (a nije zračni
prijevoznik) definiran u članku 2. stavku 2. Direktive Vijeća 90/314 (EEZ), od
13. lipnja 1990., o turističkim paket-aranžmanima.

*Popis zračnih prijevoznika koji imaju zabranu
izvođenja operacija*
Članak 3.

(1) Popis zračnih prijevoznika koji imaju zabranu izvođenja svih operacija na
području Zajednice (u daljnjem tekstu Zajednice) i Republike Hrvatske nalazi se
u Dodatku 2. točka A.
(2) Popis zračnih prijevoznika kojima je ograničeno izvođenje operacija na
području Zajednice i Republike Hrvatske nalazi se u Dodatku 2. točka B.
(3) Dodatak 2. tiskan je uz ovu Naredbu, i čini njezin sastavni dio.
(4) Popise iz stavka 1. i 2. ovoga članka moraju putem svojih internetskih
stranica objavljivati:
– Agencija za civilno zrakoplovstvo
– ugovaratelji zračnog prijevoza i
– zračne luke.

*Prekršajne odredbe*
Članak 4.

(1) Novčanom kaznom u iznosu od 20.000,00 do 100.000,00 kuna kaznit će se za
prekršaj:
(a) Ugovaratelj zračnog prijevoza za neispunjavanje obveza propisanih odredbama:
– članka 11. stavka 1.
– članka 11. stavka 2
– članka 11. stavka 3.; ili
– članka 12. stavka 2.Uredbe (EZ) br.2111/2005.
(b) Zračni prijevoznik za neispunjavanje obveza propisanih odredbom:
– članka 11. stavka 4. Uredbe (EZ) br.2111/2005.
(c) Organizator putovanja (tour operator) za neispunjavanje obveza propisanih
odredbom:
– članka 11. stavka 4. Uredbe (EZ) br.2111/2005.
(2) Za prekršaj iz stavka 1. ovoga članka kaznit će se i odgovorna osoba
ugovaratelja zračnog prijevoza, zračnog prijevoznika i organizatora putovanja,
novčanom kaznom od 5.000,00 do 15.000,00 kuna.

*Stupanje na snagu*
Članak 5.

Ova Naredba stupa na snagu osmog dana od dana objave u »Narodnim novinama«.

Klasa: 011-01/07-02/41
Urbroj: 530-09-07-1
Zagreb, 10. ožujka 2008.

Ministar
mora, prometa i infrastrukture
**Božidar Kalmeta**, v. r.

**DODATAK 1.

UREDBA (EZ-a) br. 2111/2005 EUROPSKOGA
PARLAMENTA I VIJEĆA

od 14. prosinca 2005.

o uspostavi popisa zračnih prijevoznika Zajednice na koje se primjenjuje zabrana
letenja unutar Zajednice, o informiranju putnika u zračnom prometu o identitetu
zračnog prijevoznika koji izvodi let i kojom se ukida članak 9. Direktive
2004/36/EZ
(Tekst značajan za Europski gospodarski prostor)**

EUROPSKI PARLAMENT I VIJEĆE EUROPSKE UNIJE,
Uzimajući u obzir Ugovor o osnivanju Europske zajednice, a posebno njezin članak
80. stavak 2.,
Uzimajući u obzir prijedlog Komisije,
Uzimajući u obzir mišljenje Europskoga gospodarskoga i socijalnoga odbora1
Nakon savjetovanja s Odborom regija,
Djelujući u skladu s postupkom utvrđenim člankom 251. Ugovora2,
budući da:
(1) Djelovanje Zajednice u području zračnog prometa mora težiti, kao
prioritetnom cilju, osiguravanju visoke razine zaštite putnika od rizika
sigurnosti. Štoviše, mora se u potpunosti voditi računa o zahtjevima općenite
zaštite potrošača.
(2) Putnike treba obavijestiti o popisu zračnih prijevoznika Zajednice koji ne
zadovoljavaju relevantne zahtjeve sigurnosti kako bi se osigurao najviši stupanj
transparentnosti. Ovaj se popis Zajednice mora temeljiti na zajedničkim
kriterijima donesenim na razini Zajednice.
(3) Zračnim prijevoznicima koji se nalaze na popisu Zajednice treba zabraniti
letenje. Zabrane letenja uključene u popis Zajednice moraju se primjenjivati na
cjelokupnom području država članica na koje se primjenjuje Ugovor.
(4) Zračni prijevoznici koji nemaju prava prometovanja u jednoj ili više država
članica mogu ipak letjeti u i iz Zajednice kada njihove zrakoplove, sa ili bez
posade, unajme kompanije koje imaju ta prava. Treba donijeti odredbu da se
zabrana letenja uključena u popis Zajednice primjenjuje jednako i na takve
zračne prijevoznike, jer bi inače oni mogli prometovati u Zajednici iako ne
zadovoljavaju relevantne standarde sigurnosti.
(5) Zračnom prijevozniku na kojeg se primjenjuje zabrana letenja moglo bi se
dopustiti korištenje prava prometovanja upotrebom zrakoplova zakupljenog s
posadom od zračnog prijevoznika koji nema zabranu letenja uz uvjet da su
zadovoljeni relevantni standardi sigurnosti.
(6) Postupak ažuriranja popisa Zajednice mora omogućavati da se odluke donose
brzo kako bi se osigurale odgovarajuće i ažurne informacije putnicima zrakoplova
i kako bi se jamčilo da se zračni prijevoznici koji su otklonili svoje
manjkavosti glede sigurnosti, što je prije moguće, brišu s popisa. Istovremeno,
ovi postupci moraju uvažavati prava zračnih prijevoznika da se brane i ne smiju
dovoditi u pitanje međunarodne sporazume i konvencije koje su države članice ili
Zajednica potpisale, posebno Čikašku konvenciju o međunarodnom civilnom
zrakoplovstvu iz 1944. Provedbene mjere postupka, koje donosi Komisija, moraju
posebno voditi računa o ovim zahtjevima.
(7) Kada zračni prijevoznik dobije zabranu letenja, moraju se poduzeti
odgovarajuće mjere kako bi se tom zračnom prijevozniku pomoglo pri otklanjanju
manjkavosti zbog kojih je uslijedila zabrana.
(8) U izuzetnim slučajevima, državama članicama treba omogućiti donošenje
jednostranih mjera. U hitnim slučajevima i kad su suočene s nepredviđenim
problemom sigurnosti, države članice moraju imati mogućnost trenutne zabrane
letenja na svom vlastitom području. Osim toga, kada Komisija odluči da nekog
zračnog prijevoznika ne stavi na popis Zajednice, države članice također moraju
imati mogućnost davanja ili održavanja zabrane letenja radi problema sigurnosti
koji ne postoji u drugim državama članicama. Države članice bi morale ove
mogućnosti upotrebljavati ograničeno, vodeći računa o interesu Zajednice, kao i
radi zauzimanja zajedničkog pristupa u odnosu na sigurnost u zrakoplovstvu.
Ovime se ne smije dovoditi u pitanje članak 8. Uredbe (EEZ-a) br. 3922/91 od 16.
prosinca 1991. o usklađivanju tehničkih zahtjeva i upravnih postupaka u području
civilnog zrakoplovstva3, te članak 10. Uredbe (EZ-a) br. 1592/2002 Europskoga
parlamenta i Vijeća od 15. srpnja 2002. o zajedničkim pravilima u području
civilnog zrakoplovstva i o uspostavljanju Europske agencije za sigurnost zračnog
prometa4.
(9) Informacije o sigurnosti zračnih prijevoznika trebale bi se objavljivati na
djelotvoran način, kao na primjer upotrebom Interneta.
(10) Kako bi konkurentni okvir u zračnom prometu rezultirao najvećim mogućim
prednostima za kompanije i putnike, važno je da potrošači dobiju potrebne
informacije kako bi na temelju njih mogli izvršiti odabir.
(11) Identitet zračnog prijevoznika ili zračnih prijevoznika koji stvarno
obavljaju let bitna je informacija. Međutim, potrošači koji sklapaju ugovor o
prijevozu, koji se može sastojati od odlaska i povratka, nisu uvijek informirani
o identitetu zračnog prijevoznika ili zračnih prijevoznika koji stvarno
obavljaju dotični let ili letove.
(12) Direktivom Vijeća 90/314/EEZ od 13. lipnja 1990. godine o paket
putovanjima, paket odmorima i paket turama5 zahtijeva se da se određene
informacije stave na raspolaganje potrošačima, ali te informacije ne uključuju
identitet zračnog prijevoznika koji izvodi let.
(13) Uredbom Vijeća (EEZ-a) br. 2299/89 od 24. srpnja 1989. o kodeksu ponašanja
za sustav rezervacija putem računala (CRS)6 daje se potrošačima, koji rezerviraju
let putem računala, pravo da budu informirani o identitetu zračnog prijevoznika
koji izvodi let. Međutim, čak i u redovitom zračnom prijevozu, postoje poslovne
prakse kod rezervacije bez CRS-a, kao što su zakup zrakoplova s posadom ili code-sharing
sporazum, kod kojih zračni prijevoznik koji je prodao let pod svojim imenom ne
izvodi taj let sam i za koje trenutno ne postoji zakonsko pravo putnika da budu
informirani o identitetu zračnog prijevoznika koji uistinu pruža uslugu.
(14) Ove prakse povećavaju fleksibilnost i omogućavaju bolje pružanje usluga
korisnicima. Štoviše, stanovit broj promjena u posljednjem trenutku je
neizbježan, posebno zbog tehničkih razloga i doprinosi sigurnosti zračnog
prijevoza. Ova fleksibilnost, međutim, mora biti u ravnoteži s provjerom da li
kompanije koje stvarno izvode letove zadovoljavaju zahtjeve sigurnosti i s
transparentnošću za potrošače kako bi im se jamčilo pravo da na temelju njih
mogu izvršiti odabir. Treba težiti odgovarajućoj ravnoteži između tržišne
održivosti zračnih prijevoznika i pristupa putnika informacijama.
(15) Zračni prijevoznici bi prema putnicima morali voditi politiku
transparentnosti o informacijama povezanim sa sigurnošću. Objavljivanje takvih
informacija doprinijelo bi znanju putnika o pouzdanosti zračnih prijevoznika u
smislu sigurnosti.
(16) Zračni prijevoznici su odgovorni za izvješćivanje nacionalnih tijela za
zračnu sigurnost o manjkavostima glede sigurnosti kao i za rješavanje takvih
manjkavosti bez odlaganja. Od zračne i zemaljske posade se očekuje poduzimanje
odgovarajuće akcije kada zapaze manjkavosti glede sigurnosti. Bilo bi u
suprotnosti s interesima sigurnosti zrakoplovstva, kada bi osoblje bilo kažnjeno
za takav postupak, kao što slijedi iz članka 8. stavka 4. Direktive 2003/42/EZ
Europskoga parlamenta i Vijeća od 13. lipnja 2003. o izvješćivanju o izvanrednim
događajima u civilnom zrakoplovstvu7.
(17) Osim situacija koje pokriva Uredba (EZ-a) br. 261/2004 Europskoga
parlamenta i Vijeća od 11. veljače 2004. kojom se uspostavljaju zajednička
pravila za nadoknadu i pomoć putnicima u slučaju uskraćenog ukrcavanja i
otkazivanja ili dugotrajnog kašnjenja letova8, putnicima se mora ponuditi pravo
na povrat troškova ili na promjenu rute u nekim drugim specifičnim situacijama
koje spadaju u područje primjene ove Uredbe, ako postoji dovoljno bliska
povezanost sa Zajednicom.
(18) Osim pravila navedenih u ovoj Uredbi, implikacije promjena identiteta
prijevoznika koji izvode let na ispunjavanje ugovora o prijevozu podliježu
zakonima država članica koji se primjenjuju na ugovore, te relevantnom pravu
Zajednice, posebno Direktivama Vijeća 90/314/EEZ i 93/13/EEZ od 5. travnja 1993.
o nepoštenim uvjetima u potrošačkim ugovorima9.
(19) Ova Uredba je dio zakonodavnog procesa koji slijedi djelotvoran i usklađen
pristup učvršćivanju zračne sigurnosti u Zajednici, pri čemu Europska agencija
za sigurnost zračnog prometa ima važnu ulogu. Proširenjem nadležnosti ove
Agencije, kao na primjer na zrakoplove trećih zemalja, njezina se uloga ovom
Uredbom može dodatno proširiti. Posebnu pažnju treba posvetiti daljnjem
poboljšanju kvalitete i količine kontrola sigurnosti zrakoplova i usklađivanju
tih kontrola.
(20) Kada postoji rizik sigurnosti koji države članice kojih se to tiče nisu
riješile na odgovarajući način, Komisija mora imati mogućnost usvajanja
trenutnih privremenih mjera. U takvim slučajevima, odbor koji pomaže Komisiji u
njezinom radu na temelju ove Uredbe, mora djelovati u skladu sa savjetodavnim
postupkom predviđenim u članku 3. Odluke Vijeća 1999/468/EZ od 28. lipnja 1999.
kojom se propisuje postupak korištenja provedbenih ovlasti koje su prenesene na
Komisiju10.
(21) U svim drugim slučajevima, odbor koji pomaže Komisiji u njezinom radu na
temelju ove Uredbe, mora djelovati u skladu s regulatornim postupkom predviđenim
člankom 5. Odluke 1999/468/EZ.
(22) Budući da bi u protivnom odnos između ove Uredbe i članka 9. Direktive
2004/36/EZ Europskoga parlamenta i Vijeća od 21. travnja 2004. o sigurnosti
zrakoplova trećih zemalja koji koriste zračne luke Zajednice11 bio nejasan, taj
članak treba ukinuti radi postizanja pravne sigurnosti.
(23) Države članice moraju propisati pravila o kaznama koje se primjenjuju za
kršenje odredaba Poglavlja III. ove Uredbe te osigurati da se te kazne
primjenjuju. Kazne, koje mogu biti civilne ili upravne prirode, moraju biti
djelotvorne, razmjerne i odvraćajuće.
(24) Komisija mora analizirati primjenu ove Uredbe i nakon dovoljnog vremenskog
razdoblja izvijestiti o djelotvornosti njezinih odredaba.
(25) Bilo koje nadležno tijelo civilnog zrakoplovstva u Zajednici može odlučiti
da zračni prijevoznici, uključujući one koji ne lete na području država članica
na koje se primjenjuje Ugovor, mogu tom nadležnom tijelu uložiti zahtjev da se
nad njima provedu sistematske kontrole kako bi se provjerila njihova mogućnost
sukladnosti s relevantnim standardima sigurnosti.
(26) Ova Uredba ne bi smjela sprječavati države članice da u skladu s pravom
Zajednice uvedu sustav označavanja kvalitete zračnih prijevoznika na nacionalnoj
razini, a kriteriji za to mogu uključivati i druge aspekte osim onih koji se
odnose na minimalne zahtjeve sigurnosti.
(27) Kraljevina Španjolska i Ujedinjeno Kraljevstvo su zajedničkom izjavom
ministara vanjskih poslova obiju država 2. prosinca 1987. u Londonu sklopile
dogovor o povećanoj suradnji u korištenju zračne luke Gibraltar.
\_\_\_\_\_\_
1Mišljenje od 28. rujna 2005. (nije još objavljeno u Službenom
listu).
2Mišljenje Europskoga parlamenta od 16. studenog 2005. (nije još
objavljeno u Službenom listu) i Odluka Vijeća od 5. prosinca 2005.
3Mišljenje Europskoga parlamenta od 16. studenog 2005. (nije još
objavljeno u Službenom listu) i Odluka Vijeća od 5. prosinca 2005.
4Mišljenje Europskoga parlamenta od 16. studenog 2005. (nije još
objavljeno u Službenom listu) i Odluka Vijeća od 5. prosinca 2005.
5Mišljenje Europskoga parlamenta od 16. studenog 2005. (nije još
objavljeno u Službenom listu) i Odluka Vijeća od 5. prosinca 2005.
6SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)
7SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)
8SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)
9SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)
10SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)
11SL L 220, 29.7.1989., str. 1. Uredba kako je posljednji put
izmijenjena i dopunjena Uredbom (EZ-a) br. 323/1999 (SL L 40, 13.2.1999.,
str.1.)

Ovaj se dogovor
tek mora početi provoditi,

DONIJELI SU OVU UREDBU:

POGLAVLJE I
**OPĆE ODREDBE**
Članak 1.

**Predmet**

1. Ovom se Uredbom utvrđuju pravila:
(a) za uspostavljanje i objavljivanje popisa Zajednice, na temelju zajedničkih
kriterija, onih prijevoznika na koje se zbog sigurnosnih razloga primjenjuje
zabrana letenja u Zajednici, i
(b) za informiranje putnika u zračnom prometu o identitetu zračnog prijevoznika
koji izvodi letove na kojima oni putuju.
2. Podrazumijeva se da primjena ove Uredbe na zračnu luku Gibraltar ne dovodi u
pitanje odgovarajuće pravne pozicije Kraljevine Španjolske i Ujedinjenog
Kraljevstva o sporu oko suvereniteta nad područjem na kojem je smještena zračna
luka.
3. Primjena ove Uredbe na zračnu luku Gibraltar se odgađa dok se ne počne
provoditi dogovor sadržan u zajedničkoj izjavi ministara vanjskih poslova
Kraljevine Španjolske i Ujedinjenog Kraljevstva od 2. prosinca 1987. Vlade
Španjolske i Ujedinjenog Kraljevstva će obavijestiti Vijeće o datumu početka
provođenja dogovora.

Članak 2.
**Definicije**

U smislu ove Uredbe primjenjuju se sljedeće definicije:
(a) *»zračni prijevoznik«* je poduzeće za zračni prijevoz s valjanom operativnom
licencom ili ekvivalentnom;
(b) *»ugovor o prijevozu«* je ugovor o uslugama zračnog prijevoza, ili ugovor koji
takve usluge uključuje, uključujući i takav ugovor kod kojeg se prijevoz sastoji
od dva ili više letova koje izvode isti ili različiti zračni prijevoznici;
(c) *»ugovaratelj zračnog prijevoza«* je prijevoznik koji sklapa ugovor o
prijevozu s putnikom, ili kada se radi o paket putovanju, s organizatorom
putovanja. Svaki prodavatelj karata se također smatra ugovarateljem zračnog
prijevoza;
(d) *»prodavatelj karata«* je prodavatelj zrakoplovnih karata, koji nije zračni
prijevoznik niti organizator putovanja, a koji uređuje ugovor prijevoznika s
putnikom, bilo da on leti sam ili u sklopu paket putovanja;
(e) *»operativni zračni prijevoznik«* je zračni prijevoznik koji izvodi ili
namjerava izvesti let u skladu s ugovorom o putovanju sklopljenim s putnikom,
ili u ime neke druge osobe, fizičke ili pravne, koja je sklopila ugovor o
putovanju s tim putnikom;
(f) *»dopuštenje za rad ili tehnička dozvola«* je bilo kakav zakonodavni ili
upravni akt države članice kojim se određuje da zračni prijevoznik može izvoditi
zračne prijevoze na njezinim zračnim lukama i sa njih, ili da zračni prijevoznik
može letjeti u njezinom zračnom prostoru ili da zračni prijevoznik može
koristiti prava prijevoza;
(g) *»zabrana rada«* je odbijanje, obustava, opozivanje ili ograničavanje
dopuštenja za rad ili tehničke dozvole zračnom prijevozniku iz sigurnosnih
razloga, ili su to bilo koje druge jednakovrijedne sigurnosne mjere u odnosu na
zračnog prijevoznika koji nema prometna prava u Zajednici, a čiji bi zrakoplov
inače mogao letjeti u Zajednici na temelju ugovora o najmu;
(h) *»paket«* znači usluge definirane u članku 2. stavku 1. Direktive 90/314/EEZ;
(i) *»rezervacija«* je činjenica da putnik ima kartu ili neki drugi dokaz koji
pokazuje da je ugovaratelj zračnog prijevoza prihvatio i registrirao
rezervaciju;
(j) *»relevantni standardi sigurnosti«* su međunarodni standardi sigurnosti
sadržani u Čikaškoj konvenciji i njezinim Prilozima, kao i, tamo gdje je to
primjenjivo, relevantno pravo Zajednice.

POGLAVLJE II.
**POPIS ZAJEDNICE**
Članak 3.

**Uspostavljanje popisa Zajednice**

1. Radi poboljšanja zrakoplovne sigurnosti, uspostavlja se popis zračnih
prijevoznika koji imaju zabranu letenja u Zajednici (dalje u tekstu popis
Zajednice). Svaka država članica unutar svog područja provodi zabrane letenja iz
popisa Zajednice u odnosu na zračne prijevoznike na koje se te zabrane odnose.
2. Zajednički kriteriji za izricanje zabrane letenja zračnom prijevozniku, koji
se temelje na relevantnim standardima sigurnosti, izneseni su u Prilogu (i dalje
u tekstu nazivaju se zajednički kriteriji). Komisija može, u skladu s postupkom
iz članka 15. stavka 3., mijenjati Prilog, posebno kako bi se u obzir uzela
znanstvena i tehnička dostignuća.
3. Radi uspostavljanja prvog popisa Zajednice, svaka država članica mora do 16.
veljače 2006. dostaviti Komisiji identitet zračnih prijevoznika koji imaju
zabranu letenja na njezinom području, zajedno s razlozima koji su doveli do
izricanja takvih zabrana i sa svim drugim relevantnim informacijama. Komisija
obavještava druge države članice o tim zabranama letenja.
4. U roku od jednog mjeseca od primitka podataka koje su poslale države članice,
Komisija će na temelju zajedničkih kriterija, u skladu s postupkom iz članka 15.
stavka 3., odlučiti o određivanju zabrane letenja za dotične zračne prijevoznike
i sastaviti popis zračnih prijevoznika Zajednice kojima je ona odredila zabranu
letenja.

Članak 4.

**Ažuriranje popisa Zajednice**

1. Popis Zajednice se ažurira:
(a) kako bi se izrekla zabrana rada zračnom prijevozniku i kako bi se taj zračni
prijevoznik uključio u popis Zajednice na temelju zajedničkih kriterija;
(b) kako bi se zračni prijevoznik uklonio s popisa Zajednice, ukoliko je
otklonjena manjkavost (ili manjkavosti) osigurnosti zbog kojih je zračni
prijevoznik stavljen na popis Zajednice, i nema nikakvih drugih razloga
utemeljenih na zajedničkim kriterijima da zračni prijevoznik ostane na popisu
Zajednice;
(c) kako bi se promijenili uvjeti za zabranu letenja izrečenu zračnom
prijevozniku koji je uključen u popis Zajednice.
2. U skladu s postupkom iz članka 15. stavka 3., a na temelju zajedničkih
kriterija, Komisija na vlastitu inicijativu ili na zahtjev države članice
odlučuje o ažuriranju popisa Zajednice čim je to, prema stavku 1., potrebno.
Komisija najmanje svaka tri mjeseca provjerava da li je potrebno ažurirati popis
Zajednice.
3. Svaka država članica i Europska agencija za sigurnost zračnog prometa
dostavljaju Komisiji sve informacije koje mogu biti relevantne u smislu
ažuriranja popisa Zajednice. Komisija prosljeđuje sve relevantne informacije
drugim državama članicama.

Članak 5.

**Privremene mjere za ažuriranje popisa Zajednice**

1. Kada je očigledno da će nastavak djelovanja zračnog prijevoznika u Zajednici
vjerojatno dovesti do ozbiljnog rizika sigurnosti, i da takav rizik dotična
država članica (države članice) nisu hitnim mjerama riješile na zadovoljavajući
način u skladu s člankom 6. stavkom 1., Komisija može u skladu s postupkom iz
članka 15. stavka 2. privremeno donijeti mjere iz članka 4. stavka 1. točke (a)
ili točke (c).
2. Što je prije moguće, a najkasnije u roku od 10 radnih dana, Komisija
dostavlja predmet Odboru iz članka 15. stavka 1., i u skladu s postupkom iz
članka 15. stavka 3. i odlučuje da potvrdi, izmijeni i dopuni, opozove ili
produži mjeru koju je donijela u skladu sa stavkom 1. ovog članka.

Članak 6.

**Izvanredne mjere**

1. U hitnim slučajevima ova Uredba ne sprječava državu članicu da reagira na
nepredviđeni problem sigurnosti izricanjem trenutne zabrane letenja na svom
vlastitom području, uzimajući u obzir zajedničke kriterije.
2. Odluka Komisije, da ne uključi nekog zračnog prijevoznika na popis Zajednice
u skladu s postupkom iz članka 3. stavka 4. ili članka 4. stavka 2., ne
sprječava državu članicu da uvede ili nastavi zabranu letenja za dotičnog
zračnog prijevoznika radi problema sigurnosti koji je specifičan za tu državu
članicu.
3. U bilo kojoj od situacija navedenih u stavcima 1. i 2. dotična država članica
odmah obavještava Komisiju koja o tome obavještava druge države članice. U
slučaju iz stavka 1., dotična država članica u skladu s člankom 4. stavkom 2.
bez odlaganja dostavlja Komisiji zahtjev za ažuriranje popisa Zajednice.

Članak 7.

**Prava na obranu**

Kada donese odluke iz članka 3. stavka 4., članka 4. stavka 2. i članka 5.,
Komisija osigurava da se dotičnom zračnom prijevozniku pruži mogućnost da ga se
sasluša, uzimajući u obzir potrebu za hitnim postupkom u nekim slučajevima.

Članak 8.

**Provedbene mjere**

1. Djelujući u skladu s postupkom iz članka 15. stavka 3., Komisija donosi
provedbene mjere, tamo gdje je to prikladno, kako bi propisala detaljna pravila
u odnosu na postupke iz ovog Poglavlja.
2. Pri odlučivanju o ovim mjerama, Komisija u potpunosti uvažava potrebu da se
odluke o ažuriranju popisa Zajednice donose brzo, i ako je potrebno, predviđa
mogućnost hitnog postupka.

Članak 9.

**Objava**

1. Popis Zajednice i sve njegove promjene objavljuju se odmah u Službenom listu
Europske unije.
2. Komisija i države članice poduzimaju potrebne mjere za omogućavanje javne
dostupnosti popisa Zajednice s najnovijim izmjenama, posebno putem interneta.
3. Ugovaratelji zračnog prijevoza, nacionalna tijela za civilno zrakoplovstvo,
Europska agencija za sigurnost zračnog prometa i zračne luke na području država
članica skreću pažnju putnika na popis Zajednice, bilo putem svojih
web-stranica, ili kada je to primjereno, u svojim prostorijama.

POGLAVLJE III.
**INFORMIRANJE PUTNIKA**
Članak 10.

**Područje primjene**

1. Odredbe ovog Poglavlja se primjenjuju na zračni prijevoz putnika, kada je let
dio ugovora o prijevozu i kada taj prijevoz započinje u Zajednici, i ako
(a) se radi o letu iz zračne luke na području države članice na koju se
primjenjuje Ugovor, ili
(b) se radi o letu iz zračne luke u trećoj zemlji i dolazi u zračnu luku na
području države članice na koju se primjenjuje Ugovor, ili
(c) se radi o letu iz zračne luke u trećoj zemlji i dolazi u drugu takvu zračnu
luku.
2. Odredbe ovog Poglavlja se primjenjuju bez obzira na to da li je let redovit
ili ne, i da li je let dio paket putovanja ili ne.
3. Odredbe ovog Poglavlja ne utječu na prava putnika iz Direktive 90/314/EEZ i
Uredbe (EEZ-a) br. 2299/89.

Članak 11.

**Informiranje o identitetu operativnog zračnog prijevoznika**

1. Nakon rezervacije, ugovaratelj zračnog prijevoza obavještava putnika o
identitetu operativnog zračnog prijevoznika ili operativnih zračnih
prijevoznika, bez obzira na način na koji je rezervacija obavljena.
2. Kada u vrijeme rezervacije identitet zračnog prijevoznika ili zračnih
prijevoznika još nije poznat, ugovaratelj zračnog prijevoza osigurava da se
putnik obavijesti o imenu zračnog prijevoznika ili imenima zračnih prijevoznika,
koji će vjerojatno biti operativni zračni prijevoznik ili prijevoznici na
dotičnom letu ili letovima. U takvom slučaju, ugovaratelj zračnog prijevoza
osigurava da se putnik obavijesti o identitetu operativnog zračnog prijevoznika
ili operativnih zračnih prijevoznika odmah čim se taj identitet utvrdi.
3. Kadgod se operativni zračni prijevoznik ili prijevoznici promijene nakon
rezervacije, ugovaratelj zračnog prijevoza, bez obzira na razlog promjene, odmah
poduzima sve potrebne mjere kako bi osigurao da se putnik što je prije moguće
obavijesti o toj promjeni. U svim slučajevima, putnici se obavještavaju ili pri
prijavi, ili pri ukrcaju kada prijava kod povezujućeg leta nije potreba.
4. Zračni prijevoznik ili organizator putovanja osiguravaju da se relevantni
ugovaratelj zračnog prijevoza obavijesti o identitetu operativnog zračnog
prijevoznika ili operativnih zračnih prijevoznika čim je on poznat, posebno u
slučaju promjene takvog identiteta.
5. Ako prodavatelj karata nije obaviješten o identitetu operativnog zračnog
prijevoznika, on ne odgovara za neispunjavanje obveza predviđenih ovim člankom.
6. Obveza ugovaratelja zračnog prijevoza da obavijesti putnike o identitetu
operativnog zračnog prijevoznika, ili operativnih zračnih prijevoznika, navodi
se u općim uvjetima prodaje koji se primjenjuju na ugovor o prijevozu.

Članak 12.

**Pravo na povrat troškova ili na promjenu rute**

1. Ova Uredba ne utječe na pravo na povrat troškova ili promjenu rute kako je
predviđeno Uredbom (EZ-a) br. 261/2004.
2. U slučajevima na koje se ne primjenjuje Uredba (EZ-a) br. 261/2004, i
(a) kada je operativni zračni prijevoznik o kojem je putnik obaviješten,
stavljen na popis Zajednice i izrečena mu je zabrana letenja koja je dovela do
otkazivanja dotičnog leta, ili bi dovela do takvog otkazivanja kada bi se
dotični let odvijao u Zajednici, ili
(b) kada je operativni zračni prijevoznik o kojem je putnik obaviješten
zamijenjen drugim operativnim zračnim prijevoznikom koji je stavljen na popis
Zajednice i izrečena mu je zabrana letenja koja je dovela do otkazivanja
dotičnog leta ili bi dovela do takvog otkazivanja kada bi se dotični let odvijao
u Zajednici,
ugovaratelj zračnog prijevoza koji je ugovorna strana u ugovoru o prijevozu mora
ponuditi putniku pravo na povrat troškova ili na promjenu rute, kako je
predviđeno člankom 8. Uredbe (EZ-a) br. 261/2004, ako putnik u slučaju da let
nije otkazan odluči da se ne ukrca na taj let.
3. Stavak 2. ovog članka primjenjuje se ne dovodeći u pitanje članak 13. Uredbe
(EZ-a) br. 261/2004.

Članak 13.

**Kazne**

Države članice jamče poštivanje pravila navedenih u ovom Poglavlju i propisuju
kazne za kršenje tih pravila. Kazne moraju biti djelotvorne, razmjerne i
odvraćajuće.

POGLAVLJE IV.
**ZAVRŠNE ODREDBE**
Članak 14.
**Obavješćivanje i izmjene i dopune**

Komisija će do 16. siječnja 2009. izvijestiti Europski parlament i Vijeće o
primjeni ove Uredbe. Ako je potrebno, izvješću će biti priloženi prijedlozi za
izmjene i dopune ove Uredbe.

Članak 15.
**Odbor**

1. Komisiji pomaže Odbor iz članka 12. Uredbe (EEZ-a) br. 3922/91 (Odbor).
2. Kod upućivanja na ovaj stavak, primjenjuju se članci 3. i 7. Odluke
1999/468/EZ, uzimajući u obzir odredbe njezinog članka 8.
3. Kod upućivanja na ovaj stavak, primjenjuju se članci 5. i 7. Odluke
1999/468/EZ, uzimajući u obzir odredbe njezinog članka 8.
Razdoblje iz članka 5. stavka 6. Odluke 1999/468/EZ iznosi tri mjeseca.
4. Komisija se može savjetovati s Odborom o bilo kojem drugom pitanju koje se
odnosi na primjenu ove Uredbe.
5. Odbor donosi svoj poslovnik.

Članak 16.
**Ukidanje**

Ovime se ukida članak 9. Direktive 2004/36/EZ.

Članak 17.
**Stupanja na snagu**

Ova Uredba stupa na snagu dvadeseti dan od njezine objave u
*Službenom listu
Europske unije*.
Članci 10., 11. i 12. se primjenjuju od 16. srpnja 2006., a članak 13. se
primjenjuje od 16. siječnja 2007.
Ova Uredba u cijelosti obvezuje i neposredno se primjenjuje u svim državama
članicama.
Sastavljeno u Strasbourgu 14. prosinca 2005.

*Za Europski parlament
                    Za Vijeće*

*Predsjednik
                    Predsjednik*
J. BORRELL FONTELLES
                    C. CLARKE

**PRILOG**

**Zajednički kriteriji za razmatranje zabrane letenja zbog sigurnosnih

razloga na
razini Zajednice**

Odluke o mjerama na razini Zajednice donose se uzimajući u obzir posebnosti
svakog pojedinačnog slučaja. Ovisno o osobitostima svakog pojedinog slučaja,
prijevoznik ili svi prijevoznici koji su certificirani u istoj državi, mogu
podlijegati mjerama na razini Zajednice.
Pri razmatranju, da li se zračnom prijevozniku treba zabraniti letenje u
potpunosti ili djelomično, ocjenjuje se da li zračni prijevoznik zadovoljava
relevantne standarde sigurnosti uzimajući u obzir sljedeće:
1. provjereni dokaz o ozbiljnim manjkavostima sigurnosti kod zračnog
prijevoznika:
--- izvješća koja pokazuju ozbiljne manjkavosti sigurnosti ili ustrajnost
prijevoznika u tome da ne otklanja manjkavosti koje su utvrđene pri kontrolama
na uzletištu koja se provode u okviru programa SAFA, a o kojima je prijevoznik
prethodno obaviješten.
--- Ozbiljne manjkavosti sigurnosti utvrđene u okviru odredaba o prikupljanju
informacija iz članka 3. Direktive 2004/36/EZ o sigurnosti zrakoplova trećih
zemalja.
--- Zabrana letenja koju je prijevozniku izrekla treća zemlja radi dokazima
potkrijepljenih manjkavosti u odnosu na međunarodne standarde sigurnosti.
--- Dokazima potkrijepljene informacije povezane s nesrećama ili ozbiljnim
ugrožavanjem sigurnosti koje pokazuju latentne sustavne manjkavosti sigurnosti.
2. Pomanjkanje mogućnosti i/ili spremnosti zračnog prijevoznika da pristupi
rješavanju manjkavosti sigurnosti, koje se pokazuje:
--- pomanjkanjem transparentnosti ili odgovarajućeg ili pravovremenog odgovora
prijevoznika na upit nadležnog tijela za zrakoplovstvo države članice, u odnosu
na aspekte sigurnosti njegovog rada.
--- Neodgovarajućim ili nedostatnim planom korektivnih mjera kao odgovorom na
utvrđenu ozbiljnu manjkavost sigurnosti.
3. Pomanjkanje mogućnosti i/ili spremnosti nadležnih tijela odgovornih za nadzor
zračnog prijevoznika u smislu rješavanja manjkavosti sigurnosti, koje se
pokazuje:
--- pomanjkanjem suradnje s tijelima civilnog zrakoplovstva države članice od
strane nadležnih tijela druge države pri rješavanju problema sigurnosti rada
prijevoznika koji je licenciran ili certificiran u toj državi.
--- Nedostatnom mogućnošću nadležnih tijela koja imaju zakonodavni nadzor nad
prijevoznikom da provode i učvršćuju relevantne standarde sigurnosti. Posebno
treba uvažavati sljedeće:
(a) revizije i planovi odgovarajućih korektivnih mjera utvrđenih u skladu s
ICAO-vim Općim programom revizije sigurnosnog nadzora ili u skladu s bilo kojim
primjenjivim zakonom Zajednice;
(b) da li je dopuštenje za rad ili tehničku dozvolu bilo kojeg prijevoznika pod
nadzorom te države ranije odbila ili opozvala neka druga država;
(c) certifikat zračnom prijevozniku nije izdalo nadležno tijelo države u kojoj
prijevoznik ima sjedište.
--- Nedostatnom mogućnošću nadležnih tijela države u kojoj je registriran
zrakoplov koji prijevoznik upotrebljava da nadzire taj zrakoplov u skladu s
obvezama koje proizlaze iz Čikaške konvencije.

\_\_\_\_\_\_\_\_\_\_

28.11.2007.

**DODATAK 2**

A – POPIS ZRAČNIH PRIJEVOZNIKA KOJIMA SU ZABRANJENE SVE OPERACIJE UNUTAR
EUROPSKE ZAJEDNICE I REPUBLIKE HRVATSKE1

|  |  |  |  |
| --- | --- | --- | --- |
| **Naziv pravne osobe zračnog prijevoznika kako je to navedeno na njegovom AOC-u  (i naziv pod kojim posluje, ako je drugačiji)** | **Broj Svjedodžbe o sposobnosti zračnog prijevoznika  (Air Operator Certificate (AOC)) ili broj Operativne licencije (Operating Licence)** | **Od ICAO-a dodjeljena oznaka (kod) zračnom prijevozniku** | **Država zračnog  prijevoznika** |
| AIR KORYO | Nepoznat | KOR | Demokratska Narodna Republika Koreja |
| AIR WEST CO. LTD | 004/A | AWZ | Sudan |
| ARIANA AFGHAN AIRLINES | 009 | AFG | Afganistan |
| MAHAN AIR | FS 105 | IRM | Islamska Republika Iran |
| SILVERBACK CARGO FREIGHTERS | Nepoznat | VRB | Ruanda |
| TAAG ANGOLA AIRLINES | 001 | DTA | Angola |
| UKRAINIAN MEDITERRANEAN AIRLINES | 164 | UKM | Ukrajina |
| VOLARE AVIATION ENTREPRISE | 143 | VRE | Ukrajina |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Demokratskoj  Republici Kongo uključujući,** |  | **-** | **Demokratska Republika Kongo** |
| AFRICA ONE | 409/CAB/MIN/TC/0114/2006 | CFR | Demokratska Republika Kongo |
| AFRICAN AIR SERVICES COMMUTER SPRL | 409/CAB/MIN/TC/0005/2007 | Nepoznat | Demokratska Republika Kongo |
| AIGLE AVIATION | 409/CAB/MIN/TC/0042/2006 | Nepoznat | Demokratska Republika Kongo |
| AIR BENI | 409/CAB/MIN/TC/0019/2005 | Nepoznat | Demokratska Republika Kongo |
| AIR BOYOMA | 409/CAB/MIN/TC/0049/2006 | Nepoznat | Demokratska Republika Kongo |
| AIR INFINI | 409/CAB/MIN/TC/006/2006 | Nepoznat | Demokratska Republika Kongo |
| AIR KASAI | 409/CAB/MIN/TC/0118/2006 | Nepoznat | Demokratska Republika Kongo |
| AIR NAVETTE | 409/CAB/MIN/TC/015/2005 | Nepoznat | Demokratska Republika Kongo |
| AIR TROPIQUES S.P.R.L. | 409/CAB/MIN/TC/0107/2006 | Nepoznat | Demokratska Republika Kongo |
| BEL GLOB AIRLINES | 409/CAB/MIN/TC/0073/2006 | Nepoznat | Demokratska Republika Kongo |
| BLUE AIRLINES | 409/CAB/MIN/TC/0109/2006 | BUL | Demokratska Republika Kongo |
| BRAVO AIR CONGO | 409/CAB/MIN/TC/0090/2006 | Nepoznat | Demokratska Republika Kongo |
| BUSINESS AVIATION S.P.R.L. | 409/CAB/MIN/TC/0117/2006 | Nepoznat | Demokratska Republika Kongo |
| BUTEMBO AIRLINES | 409/CAB/MIN/TC/0056/2006 | Nepoznat | Demokratska Republika Kongo |
| CARGO BULL AVIATION | 409/CAB/MIN/TC/0106/2006 | Nepoznat | Demokratska Republika Kongo |
| CETRACA AVIATION SERVICE | 409/CAB/MIN/TC/037/2005 | CER | Demokratska Republika Kongo |
| CHC STELLAVIA | 409/CAB/MIN/TC/0050/2006 | Nepoznat | Demokratska Republika Kongo |
| COMAIR | 409/CAB/MIN/TC/0057/2006 | Nepoznat | Demokratska Republika Kongo |
| COMPAGNIE AFRICAINE D’AVIATION (CAA) | 409/CAB/MIN/TC/0111/2006 | Nepoznat | Demokratska Republika Kongo |
| DOREN AIR CONGO | 409/CAB/MIN/TC/0054/2006 | Nepoznat | Demokratska Republika Kongo |
| EL SAM AIRLIFT | 409/CAB/MIN/TC/0002/2007 | Nepoznat | Demokratska Republika Kongo |
| ESPACE AVIATION SERVICE | 409/CAB/MIN/TC/0003/2007 | Nepoznat | Demokratska Republika Kongo |
| FILAIR | 409/CAB/MIN/TC/0008/2007 | Nepoznat | Demokratska Republika Kongo |
| FREE AIRLINES | 409/CAB/MIN/TC/0047/2006 | Nepoznat | Demokratska Republika Kongo |
| GALAXY INCORPORATION | 409/CAB/MIN/TC/0078/2006 | Nepoznat | Demokratska Republika Kongo |
| GOMA EXPRESS | 409/CAB/MIN/TC/0051/2006 | Nepoznat | Demokratska Republika Kongo |
| GOMAIR | 409/CAB/MIN/TC/0023/2005 | Nepoznat | Demokratska Republika Kongo |
| GREAT LAKE BUSINESS COMPANY | 409/CAB/MIN/TC/0048/2006 | Nepoznat | Demokratska Republika Kongo |
| I.T.A.B. – INTERNATIONAL TRANS AIR BUSINESS | 409/CAB/MIN/TC/0022/2005 | Nepoznat | Demokratska Republika Kongo |
| KATANGA AIRWAYS | 409/CAB/MIN/TC/0088/2006 | Nepoznat | Demokratska Republika Kongo |
| KIVU AIR | 409/CAB/MIN/TC/0044/2006 | Nepoznat | Demokratska Republika Kongo |
| LIGNES AERIENNES CONGOLAISES | Ministerial signature (ordonnance 78/205) | LCG | Demokratska Republika Kongo |
| MALU AVIATION | 409/CAB/MIN/TC/0113/2006 | Nepoznat | Demokratska Republika Kongo |
| MALILA AIRLIFT | 409/CAB/MIN/TC/0112/2006 | MLC | Demokratska Republika Kongo |
| MANGO AIRLINES | 409/CAB/MIN/TC/0007/2007 | Nepoznat | Demokratska Republika Kongo |
| PIVA AIRLINES | 409/CAB/MIN/TC/0001/2007 | Nepoznat | Demokratska Republika Kongo |
| RWAKABIKA BUSHI EXPRESS | 409/CAB/MIN/TC/0052/2006 | Nepoznat | Demokratska Republika Kongo |
| SAFARI LOGISTICS SPRL | 409/CAB/MIN/TC/0076/2006 | Nepoznat | Demokratska Republika Kongo |
| SAFE AIR COMPANY | 409/CAB/MIN/TC/0004/2007 | Nepoznat | Demokratska Republika Kongo |
| SERVICES AIR | 409/CAB/MIN/TC/0115/2006 | Nepoznat | Demokratska Republika Kongo |
| SUN AIR SERVICES | 409/CAB/MIN/TC/0077/2006 | Nepoznat | Demokratska Republika Kongo |
| TEMBO AIR SERVICES | 409/CAB/MIN/TC/0089/2006 | Nepoznat | Demokratska Republika Kongo |
| THOM’S AIRWAYS | 409/CAB/MIN/TC/0009/2007 | Nepoznat | Demokratska Republika Kongo |
| TMK AIR COMMUTER | 409/CAB/MIN/TC/020/2005 | Nepoznat | Demokratska Republika Kongo |
| TRACEP CONGO | 409/CAB/MIN/TC/0055/2006 | Nepoznat | Demokratska Republika Kongo |
|  |  |  | Demokratska Republika Kongo |
| TRANS AIR CARGO SERVICE | 409/CAB/MIN/TC/0110/2006 | Nepoznat | Demokratska Republika Kongo |
| TRANSPORTS AERIENS CONGOLAIS (TRACO) | 409/CAB/MIN/TC/0105/2006 | Nepoznat | Demokratska Republika Kongo |
| VIRUNGA AIR CHARTER | 409/CAB/MIN/TC/018/2005 | Nepoznat | Demokratska Republika Kongo |
| WIMBI DIRA AIRWAYS | 409/CAB/MIN/TC/0116/2006 | WDA | Demokratska Republika Kongo |
| ZAABU INTERNATIONAL | 409/CAB/MIN/TC/0046/2006 | Nepoznat | Demokratska Republika Kongo |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Ekvatorskoj Gvineji, uključujući,** |  |  | **Ekvatorska Gvineja** |
| CRONOS AIRLINES | Nepoznat | Nepoznat | Ekvatorska Gvineja |
| EUROGUINEANA DE AVIACION Y TRANSPORTES | 2006/001/MTTCT/DGAC/SOP S | EUG | Ekvatorska Gvineja |
| GENERAL WORKAVIACION | 002/ANAC | n/a | Ekvatorska Gvineja |
| GETRA – GUINEA ECUATORIAL DE TRANSPORTES AEREOS | 739 | GET | Ekvatorska Gvineja |
| GUINEA AIRWAYS | 738 | n/a | Ekvatorska Gvineja |
| UTAGE – UNION DE TRANSPORT AEREO DE GUINEA ECUATORIAL | 737 | UTG | Ekvatorska Gvineja |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Indoneziji, uključujući,** |  |  | Indonzija |
| ADAM SKY CONNECTION AIRLINES | 121-036 | DHI | Indonzija |
| AIR PACIFIC UTAMA | 135-020 | Nepoznat | Indonzija |
| AIRFAST INDONESIA | 135-002 | AFE | Indonzija |
| ASCO NUSA AIR TRANSPORT | 135-022 | Nepoznat | Indonzija |
| ASI PUDJIASTUTI | 135-028 | Nepoznat | Indonzija |
| AVIASTAR MANDIRI | 135-029 | Nepoznat | Indonzija |
| BALAI KALIBRASI FASITAS PENERBANGAN | 135-031 | Nepoznat | Indonzija |
| CARDIG AIR | 121-013 | Nepoznat | Indonzija |
| DABI AIR NUSANTARA | 135-030 | Nepoznat | Indonzija |
| DERAYA AIR TAXI | 135-013 | DRY | Indonzija |
| DERAZONA AIR SERVICE | 135-010 | Nepoznat | Indonzija |
| DIRGANTARA AIR SERVICE | 135-014 | DIR | Indonzija |
| EASTINDO | 135-038 | Nepoznat | Indonzija |
| EKSPRES TRANSPORTASI ANTAR BENUA | 121-019 | Nepoznat | Indonzija |
| EKSPRES TRANSPORTASI ANTAR BENUA | 135-032 | Nepoznat | Indonzija |
| GARUDA INDONESIA | 121-001 | GIA | Indonzija |
| GATARI AIR SERVICE | 135-018 | GHS | Indonzija |
| INDONESIA AIR ASIA | 121-009 | AWQ | Indonzija |
| INDONESIA AIR TRANSPORT | 135-017 | IDA | Indonzija |
| INTAN ANGKASA AIR SERVICE | 135-019 | Nepoznat | Indonzija |
| KARTIKA AIRLINES | 121-003 | KAE | Indonzija |
| KURA-KURA AVIATION | 135-016 | Nepoznat | Indonzija |
| LION MENTARI ARILINES | 121-010 | LNI | Indonzija |
| MANDALA AIRLINES | 121-005 | MDL | Indonzija |
| MANUNGGAL AIR SERVICE | 121-020 | Nepoznat | Indonzija |
| MEGANTARA AIRLINES | 121-025 | Nepoznat | Indonzija |
| MERPATI NUSANTARA | 121-002 | MNA | Indonzija |
| METRO BATAVIA | 121-007 | BTV | Indonzija |
| NATIONAL UTILITY HELICOPTER | 135-011 | Nepoznat | Indonzija |
| PELITA AIR SERVICE | 121-008 | PAS | Indonzija |
| PELITA AIR SERVICE | 135-001 | PAS | Indonzija |
| PENERBANGAN ANGKASA SEMESTA | 135-026 | Nepoznat | Indonzija |
| PURA WISATA BARUNA | 135-025 | Nepoznat | Indonzija |
| REPUBLIC EXPRES AIRLINES | 121-040 | RPH | Indonzija |
| RIAU AIRLINES | 121-016 | RIU | Indonzija |
| SAMPURNA AIR NUSANTARA | 135-036 | Nepoznat | Indonzija |
| SMAC | 135-015 | SMC | Indonzija |
| SRIWIJAYA AIR | 121-035 | SJY | Indonzija |
| TRANS WISATA PRIMA AVIATION | 121-017 | Nepoznat | Indonzija |
| TRANSWISATA PRIMA AVIATION | 135-021 | Nepoznat | Indonzija |
| TRAVEL EXPRES AIRLINES | 121-038 | XAR | Indonzija |
| TRAVIRA UTAMA | 135-009 | Nepoznat | Indonzija |
| TRI MG INTRA AIRLINES | 121-018 | TMG | Indonzija |
| TRI MG INTRA AIRLINES | 135-037 | TMG | Indonzija |
| TRIGANA AIR SERVICE | 121-006 | TGN | Indonzija |
| TRIGANA AIR SERVICE | 135-005 | TGN | Indonzija |
| WING ABADI NUSANTARA | 121-012 | WON | Indonzija |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Kirgistanu, uključujući,** |  | **-** | **Kirgistan** |
| AIR CENTRAL ASIA | 34 | AAT | Kirgistan |
| AIR MANAS | 17 | MBB | Kirgistan |
| ASIA ALPHA AIRWAYS | 32 | SAL | Kirgistan |
| AVIA TRAFFIC COMPANY | 23 | AVJ | Kirgistan |
| BISTAIR-FEZ BISHKEK | 08 | BSC | Kirgistan |
| BOTIR AVIA | 10 | BTR | Kirgistan |
| CLICK AIRWAYS | 11 | CGK | Kirgistan |
| DAMES | 20 | DAM | Kirgistan |
| EASTOK AVIA | 15 | Nepoznat | Kirgistan |
| ESEN AIR | 2 | ESD | Kirgistan |
| GALAXY AIR | 12 | GAL | Kirgistan |
| GOLDEN RULE AIRLINES | 22 | GRS | Kirgistan |
| INTAL AVIA | 27 | INL | Kirgistan |
| ITEK AIR | 04 | IKA | Kirgistan |
| KYRGYZ TRANS AVIA | 31 | KTC | Kirgistan |
| KYRGYZSTAN | 03 | LYN | Kirgistan |
| KYRGYZSTAN AIRLINES | 01 | KGA | Kirgistan |
| MAX AVIA | 33 | MAI | Kirgistan |
| OHS AVIA | 09 | OSH | Kirgistan |
| S GROUP AVIATION | 6 | Nepoznat | Kirgistan |
| SKY GATE INTERNATIONAL AVIATION | 14 | SGD | Kirgistan |
| SKY WAY AIR | 21 | SAB | Kirgistan |
| TENIR AIRLINES | 26 | TEB | Kirgistan |
| TRAST AERO | 05 | TSJ | Kirgistan |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Liberiji,** |  | **-** | **Liberija** |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Sijera Leone, uključujući,** | **-** | **-** | **Sijera Leone** |
| AIR RUM, LTD | Nepoznat | RUM | Sijera Leone |
| BELLVIEW AIRLINES (S/L)               LTD | Nepoznat | BVU | Sijera Leone |
| DESTINY AIR SERVICES, LTD | Nepoznat | DTY | Sijera Leone |
| HEAVYLIFT CARGO | Nepoznat | Nepoznat | Sijera Leone |
| ORANGE AIR SIERRA LEONE LTD | Nepoznat | ORJ | Sijera Leone |
| PARAMOUNT AIRLINES, LTD | Nepoznat | PRR | Sijera Leone |
| SEVEN FOUR EIGHT AIR SERVICES LTD | Nepoznat | SVT | Sijera Leone |
| TEEBAH AIRWAYS | Nepoznat | Nepoznat | Sijera Leone |
| **Svi zračni prijevoznici koji su certficirani od nadležnih vlasti koji su odgovorni za nadzor udovoljavanja propisima u Svaziu, uključujući** | - | - | **Svazi** |
| AERO AFRICA (PTY)         LTD | Nepoznat | RFC | Svazi |
| JET AFRICA SWAZILAND | Nepoznat | OSW | Svazi |
| ROYAL SWAZI NATIONAL AIRWAYS CORPORATION | Nepoznat | RSN | Svazi |
| SCAN AIR CHARTER, LTD | Nepoznat | Nepoznat | Svazi |
| SWAZI EXPRESS AIRWAYS | Nepoznat | SWX | Svazi |
| SWAZILAND AIRLINK | Nepoznat | SZL | Svazi |

\_\_\_\_\_\_\_\_\_\_\_
1 Zračnim prijevoznicima koji su navedeni na popisu pod točkom A može se
dopustiti obavljanje prijevoza korištenjem zrakoplova uzetih u zakup s posadom
(wet lease) od zračnih prijevoznika koji nemaju zabranu, pod uvjetom da
udovoljavaju odgovarajućim sigurnosnim standardima.

28.11.2007.

**DODATAK 2**
B – POPIS ZRAČNIH PRIJEVOZNIKA KOJIMA JE OGRANIČENO IZVOĐENJE OPERACIJE UNUTAR
EUROPSKE ZAJEDNICE I REPUBLIKE HRVATSKE2

|  |  |  |  |  |  |  |
| --- | --- | --- | --- | --- | --- | --- |
| **Naziv pravne osobe zračnog prijevoznika kako je to navedeno na njegovom AOC-u (i naziv pod kojim posluje, ako je drugačiji)** | **Broj Svjedodžbe o sposobnosti zračnog prijevoznika  (Air Operator Certificate (AOC))** | **Od ICAO-a dodjeljena oznaka (kod) zračnom prijevozniku** | **Država zračnog prijevoznika** | **Tip zrakoplova** | **Registracijska oznaka i kada je dostupan konstrukcijski serijski broj (brojevi)** | **Država registracije** |
| AIR BANGLADESH | 17 | BGD | Bangladeš | B747­269B | S2-ADT | Bangladeš |
| AIR SERVICE COMORES | 06-819/TA-15/DGAC M | KMD | Komori | Sva flota uz izuzetak:  LET 410 UVP | Sva flota uz izuzetak:  D6-CAM (851336) | Komori |
| HEWA BORA AIRWAYS (HBA) | 409/CAB/ MIN/TC/0 108/2006 | ALX | Demokratska Republika Kongo | Sva flota uz izuzetak: B767­266 ER | Sva flota uz izuzetak: 9Q-CJD (cons. N° 23 178) | Demokratska Republika Kongo |

2Zračnim prijevoznicima koji su navedeni na popisu pod točkom B može se
dopustiti obavljanje prijevoza korištenjem zrakoplova uzetih u zakup s posadom
(wet lease) od zračnih prijevoznika koji nemaju zabranu, pod uvjetom da
udovoljavaju odgovarajućim sigurnosnim standardima.

Ostalo, NN 40/2008-1351
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)